b'\n_START_ARTICLE_\nResni\xc4\x8dnost (roman)\n_START_SECTION_\nVsebina\n_START_PARAGRAPH_\nVse dogajanje spremljamo skozi osebno pripoved, ki govori o voja\xc5\xa1kem \xc5\xbeivljenju\xc2\xa0\xc2\xbb\xc4\x86ata\xc2\xab, ki je bil trajno zaznamovan zaradi izgnanstva svoje dru\xc5\xbeine in kriti\xc4\x8dnih nazorov do tedanje oblasti, ki je bila smatrana kot nazadnja\xc5\xa1ka in netolerantna. Med slu\xc5\xbeenjem voja\xc5\xa1\xc4\x8dine \xc4\x86ato zagre\xc5\xa1i malenkosten prestopek, saj kot naklju\xc4\x8dni de\xc5\xbeurni dovoli \xc4\x8deti, da v hudi vro\xc4\x8dini in pomanjkanju vode zavrne obrok peko\xc4\x8de paprike. Zato je bil obto\xc5\xbeen upora proti vojski, kar je hkrati pomenilo tudi upor proti dr\xc5\xbeavi. Z mu\xc4\x8denjem so ga prisilili v priznanje krivde. Obsojen je bil na pol leta kazenskega bataljona v majhnem mo\xc4\x8dvirnatem kraju, kjer so kaznjenci opravljali smrtno nevarno delo \xc4\x8di\xc5\xa1\xc4\x8denja zarjavelih granat. Vsak drugi teden so imeli kaznjenci sestanek voda s kritiko in samokritiko. Tega dne so se najbolj bali. Zato so napeto opazovali drug drugega kar je posledi\xc4\x8dno privedlo do razra\xc5\xa1\xc4\x8danja sovra\xc5\xa1tva med njimi. V teh te\xc5\xbekih in nevarnih razmerah je junak izgubil stik z realnostjo ter celo za\xc4\x8del dvomiti v obstoj le-te. Po prestani kazni in vrnitvi v redno vojsko se je spopadal s pomanjkanjem discipline kar ga je navdajalo z ob\xc4\x8dutkom praznine. Za\xc4\x8del je opravljati prostovoljna dela in kmalu je postal najbolj vesten v svojem vodu. Kljub temu se ni znebil slabega slovesa pri svojih predstojnikih. Na koncu se \xc4\x86ato vrne kot brezdomec nazaj v Ljubljano.'